בחלק מהגורמים לאי הפריון ניתן לטפל בקלות יחסית כמו במקרה של רמת טסטוסטרון נמוכה. במקרה הזה נטילת הורמונים יכולה לתת מענה מהיר ויעיל. במקרה של וריקוצלה יש אפשרות לבצע הליך כירורגי, ובמקרה של ספירת זרע נמוכה ניתן טיפול משולב שכולל טיפול הורמונלי, אנטיביוטיקה ושינוי הרגלים כמו הימנעות מרכיבה על אופניים.  כאשר הטיפולים לא מביאים אל התוצאות הרצויות, ניתן לפנות להליך של הפרייה חוץ גופית (נקראת גם "IVF" או "הפריית מבחנה"). בהליך הרפואי נשאבת ביצית מן השחלות של האישה, עוברת הפרייה בתנאי מעבדה עם תא זרע של הגבר ומוחזרת לאחר מכן אל הרחם של האישה.